polyglot-tagger/wikipedia-language-snippets-filtered huggingface dataset:
ఈమె 1961 జూన్ 2న కృష్ణ కుమారి, కుమార్ అనంతన్ దంపతులకు తమిళనాడు రాష్ట్రంలోని కన్యాకుమారి జిల్లా నాగర్ కోయిల్ ప్రాంతంలో జన్మించింది. ఈమె తండ్రి కుమారి అనంత‌న్ మాజీ లోక్ సభ సభ్యుడు, కాంగ్రెస్ పార్టీ సీనియర్ రాజకీయ నాయకుడు.ఆమె వృత్తి రీత్యా వైద్యులు. ఆమె సోద‌రుడు వ‌సంత్‌కుమార్‌.
ఈమె తన ఎంబీబీఎస్ విద్యను చెన్నైలోని మద్రాస్ మెడికల్ విశ్వవిద్యాలయంలో, ప్రసూతి, గైనకాలజీ విద్యను డాక్టర్ ఎంజిఆర్ మెడికల్ విశ్వవిద్యాలయంలో అభ్యసించింది. సోనాలజీ, ఎఫ్.ఈ.టీ థెరపీలో ఉన్నత శిక్షణను కెనడా లో పూర్తిచేసింది.
ఆమె క్రిస్లర్ కార్ప్ ఇంకా ట్రాయ్ నగరానికి మాజీ ఇంజనీర్ గా పని చేసింది. ఆమె ట్రాయ్ ప్లానింగ్ కమిషనర్ గా రెండు సంవత్సరాలకంటే ఎక్కువ కాలం పనిచేసింది. ఆమె 2018 నవంబర్ 6న మిచిగాన్ హౌస్ ఆఫ్ రిప్రజెంటేటివ్స్ డిస్ట్రిక్ట్ 41 కోసం జరిగిన సార్వత్రిక ఎన్నికల్లో డెమోక్రటిక్ పార్టీ అభ్యర్థినిగా పోటీచేసి రిపబ్లికన్ పార్టీ అభ్యర్థి డౌగ్ టిట్జ్ ను ఓడించింది. ఆమె మిచిగాన్ శాసనసభకు ఎన్నికైన మొదటి భారతీయ వలసదారైన అమెరికన్ హిందువుగా రికార్డు సాధించింది. ఆమె స్థానిక ప్రభుత్వంలో ఎనర్జీ కమిటీ, మున్సిపల్ ఫైనాన్స్ కమిటీలో సభ్యురాలిగా ఉంది. ఆమె ట్రాయ్-ప్రాంతం ఇంటర్ ఫెయిత్ గ్రూప్ వ్యవస్థాపకురాలు. ఆమె ట్రాయ్ స్కూల్ డిస్ట్రిక్ డైవర్శిటీ అండ్ ఇంక్లూజన్ పురస్కార గ్రహీత. ఆమె స్థానిక నాయకత్వంలో ఒక కాంగ్రెస్ అవార్డు గెలుచుకుంది. ఆమె పేరు 2015 లో మిచిగాన్ ఇండియా హాల్ ఆఫ్ ఫేమ్ లో కూడా చేర్చబడింది.
పద్మ కుప్పా అమెరికా లోని డెమొక్రాట్ పార్టీకి చెందిన పార్లమెంటు సభ్యురాలు. ఆమె 41వ జిల్లా నుండి మిచిగాన్ హౌస్ ఆఫ్ రిప్రజెంటేటివ్స్ లో సభ్యురాలు. ఆమె ప్రాతినిథ్యం వహిస్తున్న ఈ ప్రాంతంలో ట్రాయ్ నగరం కూడా ఉంది. 2019 జనవరి 1న ఆమె పదవీ బాధ్యతలు స్వీకరించింది. ఆమె ప్రస్తుత పదవీకాలం 2020 డిసెంబర్ 31తో ముగుస్తుంది. ఆమె భారతీయ సంతతికి చెందిన అమెరికన్. ఆమె మిచిగాన్ శాసనసభలో హిందూ మతానికి చెందిన మొదటి భారతీయ వలసదారు. ఆమె మిచిగాన్ లో అసిస్టెంట్ విప్ గా ఉంది. ఆమె ప్రస్తుతం ట్రాయ్ హిస్టారికల్ సొసైటీ కి అద్యక్షురాలిగా భాద్యతలు నిర్వహించడమే కాకుండా మిచిగాన్ రౌండ్ టేబుల్ ఫర్ డైవర్సిటీ అండ్ ఇంక్లూజన్ కు బోర్డు సభ్యురాలిగా సేవలనందిస్తుంది. ఆమె గెలుపొందిన మిచిగాన్ లో పెద్ద సంఖ్యలో భారతీయ అమెరికన్ జనాభా ఉంది. ఇక్కడ అత్యధికంగా మాట్లాడే మైనారిటీ భాష తెలుగు. ఆమె మాతృభాష కూడా తెలుగు.
పద్మ 1966 లో వరంగల్ లో జన్మించింది. పద్మ నాలుగేళ్ల వయసులో తల్లిదండ్రులతో కలిసి అమెరికా వెళ్లి అక్కడ చదువుకుంది. 1981 లో భారతదేశానికి తిరిగి వచ్చిన తరువాత, ఆమె హైదరాబాద్ లోని స్టాన్లీ గర్ల్స్ జూనియర్ కాలేజీలో ఇంటర్మీడియట్ పూర్తి చేసింది. తరువాత ఆమె వరంగల్ నిట్ లో మెకానికల్ ఇంజనీరింగ్ పూర్తి చేసింది. 1988లో గ్రాడ్యుయేట్ స్టూడెంట్ గా న్యూయార్క్ కు వెళ్ళింది. ఆమె భర్త తాడేపల్లి సుధాకర్, ఇద్దరు పిల్లలతో పాటు మిచిగాన్ లోని ట్రాయ్ లో స్థిరపడింది. అక్కడ ఆమె ట్రాయ్ ప్లానింగ్ కమిషనర్‌గా రెండేళ్లు పనిచేసింది. గత ఎన్నికల్లో డెమొక్రాటిక్ పార్టీ తరపున మొదటిసారి రాష్ట్ర ప్రతినిధుల సభకు ఎన్నికైన పద్మ, తాజా ఎన్నికలలో రెండవసారి విజయం సాధించింది.
మూడవ పానిపట్టు యుద్ధం 1761 జనవరి 14 న మరాఠా సామ్రాజ్యానికి, ఆఫ్ఘన్, బలూచ్ ఆక్రమణదారులకూ మధ్య జరిగింది. మరాఠా సామ్రాజ్య దళాలకు సదాశివరావు భావు నాయకత్వం వహించగా, ఆఫ్ఘన్లకు అహ్మద్ షా అబ్దాలి నాయకత్వం వహించాడు. ఆఫ్ఘన్ల సైన్యం 1,10,000 మంది, మరాఠాలు 75,000 మంది. 1,00,000 మంది యాత్రికులు కూడా ఉన్నారు. భారతదేశం లోని ఇతర సామ్రాజ్యాల నుండి సహకారం లేకపోవడంతో మరాఠా సైనికులకు ఆహారం అందలేదు. ఇరుసైన్యాలు ప్రాణాలర్పించి పోరాడాయి. నజీబ్-ఉద్-దౌలా, షుజా-ఉద్-దౌలాలు ఆఫ్ఘన్లకు ఆహార సరఫరా చేసారు. మరాఠా వారి వెంట యాత్రికులున్నారు. వారిలో మహిళలు కూడా ఉన్నారు. యాత్రికులెవరూ పోరాడేవాళ్లు కాదు. జనవరి 14 న, 1,00,000 మంది సైనికులు మరణించారు. ఆఫ్ఘన్లు విజయం సాధించారు. అయితే, విజయం తరువాత, ఉత్తర భారతదేశం లోని శత్రువులను ఎదుర్కోలేక, మరింత ప్రాణనష్టం జరగకుండా ఆఫ్ఘనిస్తాన్కు తిరిగి వెళ్లారు. ఈ యుద్ధం ఈస్ట్ ఇండియా కంపెనీకి భారతదేశంలో కంపెనీ పాలనను స్థాపించడానికి పూర్వగామిగా ఉపయోగపడింది, ఎందుకంటే ఈ యుద్ధం తరువాత ఉత్తర, వాయవ్య భారతదేసం లోని రాజ్యాలు బలహీనపడ్డాయి.
1556 నవంబరు 5 న అక్బరుకు చివరి ఢిల్లీ హిందూ చక్రవర్తి హేమ చంద్ర విక్రమాదిత్యకూ మధ్య రెండవ పానిపట్టు యుద్ధం జరిగింది. 1556 అక్టోబరు 7 న ఢిల్లీలోని పురానా కిలాలో పట్టాభిషేకం చేసుకున్న తరువాత ఆగ్రా, ఢిల్లీ వంటి రాజ్యాలను స్వాధీనం చేసుకున్న హేమ చంద్ర, తనను తాను స్వతంత్ర రాజుగా ప్రకటించుకున్నాడు. అతడికి పెద్ద సైన్యం ఉంది. మొదట్లో అతని దళాలు గెలుపు బాటలో ఉన్నాయి. కాని అకస్మాత్తుగా అతని కంటిలో బాణం గుచ్చుకోవడంతో అపస్మారక స్థితిలో పడిపోయాడు. ఏనుగు పైనున్న అంబారీలో అతను కనబడకపోవడంతో, అతని సైన్యం పారిపోయింది. అపస్మారక స్థితిలో ఉన్న హేమూను అక్బరు శిబిరానికి తీసుకెళ్లారు, అక్కడ ఆక్బరు బైరమ్ ఖాన్ చేత హేమూ తల నరికించాడు. హేమూ తలను కాబూల్ పంపించి అక్కడి ఢిల్లీ దర్వాజా వెలుపల వేలాడదీయించాడు. అతని మొండేన్ని ఢిల్లీ లోని పురానా కిలా వెలుపల వేలాడదీయించాడు. రాజా హేమూ వీరమరణం పొందిన ప్రదేశం ఇప్పుడు పానిపట్ లోని ప్రసిద్ధ పుణ్యక్షేత్రం.
1989 నవంబరు 1 న కర్నాల్ జిల్లాను చీల్చి, పానిపట్ కేంద్రంగా పానిపట్ జిల్లాను ఏర్పాటు చేసారు. 1991 జూలై 24 న దీన్ని మళ్ళీ కర్నాల్ జిల్లాలో విలీనం చేసారు. 1992 జనవరి 1 న, మళ్ళీ ప్రత్యేక జిల్లాగా చేసారు. పురాణాల ప్రకారం, మహాభారత కాలంలో పాండవులు స్థాపించిన ఐదు నగరాల్లో పానిపట్ ఒకటి. దాని చారిత్రిక పేరు పాండవప్రస్థం. దుర్యోధనుడి నుండి పాండవులు కోరిన ఐదు గ్రామాలలో పానిపట్ మొదటిసారి మహాభారతంలో నమోదు చేయబడింది. ఐదు గ్రామాలు "పంచ పాట్":
నాంచి పట్టణం పర్యాటక ప్రదేశంగా, తీర్థయాత్ర కేంద్రంగా అభివృద్ధి చెందుతోంది. నాంచి మొనాస్టరీ, రాలాంగ్ మొనాస్టరీ, టెండాంగ్ హిల్ మొదలైనవి స్థానికంగా ఉన్న బౌద్ధ తీర్థయాత్ర కేంద్రాలు. నాంచికి ఎదురుగా ఉన్న సామ్‌డ్రప్ట్ కొండపై సిక్కిం సెయింట్ గురు రిన్‌పోచే అని పిలువబడే బౌద్ధ పద్మసంభవుడి అతిపెద్ద విగ్రహం ఉంది. దీని నిర్మాణం 2004, ఫిబ్రవరిలో పూర్తయింది. సామ్‌డ్రప్ట్ కొండను అగ్నిపర్వతం అని కూడా అంటారు. బౌద్ధ సన్యాసులు ఆ కొండపైకి వెళ్లి అగ్నిపర్వతం ప్రశాంతంగా ఉండటానికి ప్రార్థనలు చేస్తున్నారని పురాణాలు చెబుతున్నాయి. సామ్‌డ్రప్ట్‌కు వెళ్ళే మార్గంలో పట్టణం నుండి కొన్ని కిలోమీటర్ల దూరంలో రాక్ గార్డెన్ కూడా ఉంది.
2011, నవంబరులో ప్రారంభించిన సిద్ధేశ్వర ధామం అనేది సిక్కిం ప్రభుత్వ తీర్థయాత్ర-పర్యాటక సంస్థ "పిల్గ్రిమ్ కమ్ కల్చరల్ సెంటర్" గా అభివృద్ధి చేయబడింది. ఇక్కడ 87 అడుగుల శివుడి విగ్రహం ఉంది. నాంచిలోని సోలోఫోక్ కొండపై ఉన్న ఈ ధామంలో భక్తులకు, పర్యాటకులకు ఆకర్షించే విధంగా ఈ అద్భుత సముదాయంలో హిందువులు అత్యంత భక్తి కనబరిచే చార్‌ ధామ్‌ ఏర్పాటు చేయబడ్డాయి. ధామం పవిత్రత కోసం శ్రీ జగద్గురు శంకర్యాచార్య, స్వామి స్వరూపానంద సరస్వతి, ముఖ్యమంత్రి పవన్ చామ్లింగ్, అతని భార్య టికా మాయ చామ్లింగ్ సమక్షంలో ధామం "ప్రాణ ప్రతిష్ఠ" జరిగింది.
ఈ పట్టణం రాష్ట్ర రాజధాని గాంగ్‌టాక్ నుండి 78 కి.మీ. దూరంలో, సిలిగురి పట్టణం నుండి 100 కి.మీ. దూరంలో ఉంది. ఈ పట్టణం పశ్చిమ బెంగాల్ లోని ఇతర పట్టణాలకు కలుపబడి ఉంది. నాంచి నుండి గాంగ్‌టాక్, పెల్లింగ్, జోరేతాంగ్, కాలింపాంగ్, సిలిగురి పట్టణాల మధ్య జీపులు, బస్సులు ద్వారా రవాణా సౌకర్యం ఉంది.
రవికిరణ్ మైసూరు నగరంలో జన్మించాడు. ఇతడు రెండేళ్ళ వయసులో 1969 ఏప్రిల్, ఆగష్టు నెలలలో బెంగళూరులో సెమ్మంగుడి శ్రీనివాస అయ్యర్, పండిట్ రవిశంకర్, ఎం.ఎస్. సుబ్బులక్ష్మి, టి.ఆర్.మహాలింగం వంటి మహామహుల సమక్షంలో మొదటిసారి తన ప్రతిభను ప్రదర్శించాడు. ఇతడు కర్ణాటక సంగీతానికి చెందిన 325 రాగాలను, 175 తాళాలను గుర్తించగలిగాడు. 1969 డిసెంబరులో మద్రాసు సంగీత అకాడమీ వారి 43వ వార్షిక సంగీతోత్సవాలలో ఈ బాలమేధావి తన ప్రతిభను ప్రదర్శించాడు. అకాడమీ ఇతడికి స్కాలర్‌షిప్పును ప్రకటించింది. తరువాత ఇతడు బొంబాయిలోని షణ్ముఖానంద ఫైన్ ఆర్ట్స్, కొయంబత్తూరులోని త్యాగరాజ సభ మొదలైన చోట్ల కూడా తన ప్రదర్శనలిచ్చాడు.పండిట్ రవిశంకర్ ఇతడి ప్రదర్శనను చూసి "మీరు భగవంతుడు ఉన్నాడని నమ్మకపోతే ఒకసారి రవికిరణ్‌ను చూడండి. మీ అభిప్రాయాన్ని మార్చుకుంటారు." అని వ్యాఖ్యానించాడు.
ఇతడు పిన్న వయసులోనే గోటువాద్య కళాకారుడిగా తన సత్తాను నిరూపించుకున్నాడు. 1985 జూలైలో ఇతడు చెన్నైలో 24 గంటల నిర్విరామ కచేరీ నిర్వహించాడు. ఆకాశవాణి, దూరదర్శన్‌లు తమ నిబంధనలను సడలించి ఇతడికి 12వ యేటనే కచేరీలు చేయడానికి అనుమతినిచ్చాయి. ఇతడిని ఫ్రాన్సు , స్విట్జర్లాండు , జర్మనీ , బ్రెజిల్ , పోలండ్, చెక్ రిపబ్లిక్, ఆస్ట్రియా, యుగోస్లేవియా దేశాలలో జరిగిన సంగీతోత్సవాలలో పాల్గొనడానికి ఆహ్వానించారు. ఇతడు చికాగో వరల్డ్ మ్యూజిక్ ఫెస్టివల్, థియేటర్ డి లా విల్లె పారిస్, యూరోపాలియా ఫెస్టివల్, బెల్జియమ్, మిలీనియం ఫెస్టివల్, మాస్టర్స్ ఆఫ్ ఇండియన్ మ్యూజిక్, బుడాపెస్ట్ వంటి అనేక ప్రపంచస్థాయి కార్యక్రమాలలో పాలుపంచుకున్నాడు.
రవికిరణ్ పాశ్చాత్య సంగీత సింఫనీలకు, ఆర్కెస్ట్రాలకు, స్ట్రింగ్ చతుష్కాలకు సంగీత సహకారాన్నందించాడు. తాజ్ మహల్, లారీ కొరియెల్, మార్టిన్ సింప్సన్, జార్జ్ బ్రూక్స్, సైమన్ ఫిలిప్స్, రోనాల్డ్ వాన్ కాంపెన్‌హౌట్ వంటి ప్రపంచస్థాయి కళాకారులకు, బి.బి.సి.ఫిల్‌హార్మోనిక్, విస్కాన్‌సిన్, గోట్టింగ్‌జెన్ క్వింటెట్, అపోలో ఛేంబర్ ప్లేయర్స్, మిడిల్‌టన్ కమ్యూనిటీ సింఫనీ, శాక్రిమెంటో సింఫనీ మొదలైన ఆర్కెస్ట్రాలకు తోడ్పాటు నందించాడు.
ఇతడు "వీతవనం",చూడామణి,కేశవప్రియ, వైష్ణవి, సామప్రియ, శివమనోహరి, అంధకారిణి వంటి కొత్త రాగాలను సృష్టించాడు. ఇతడు అనేక మంది అళ్వారుల, వేదాంతదేశికుల, పురందరదాస, డి.వి.గుండప్ప, మరికొందరు సమకాలీనుల కృతులకు సంగీతాన్ని సమకూర్చాడు.
తన తండ్రి చిత్రవీణ నరసింహన్ శిక్షణలో ఇతడు తన ఐదేళ్ళ ప్రాయంలో 1972లో కోయంబత్తూరులో తొలిసారిగా గాత్ర సంగీత ప్రదర్శన చేశాడు. ఇతనికి 10 సంవత్సరాల వయసు వచ్చే లోపు ఇతడు మద్రాసు, బెంగళూరు, మైసూరు వంటి నగరాలలో కచేరీలు చేశాడు. ఇతని కచేరీలు రెండున్నర గంటలకు పైగా వ్యవధిని కలిగి ఎక్కువమంది ప్రేక్షకులను ఆకర్షించి భారతీయ పత్రికలలో ప్రశంసలు వెల్లువెత్తింది.
1986-96ల మధ్య ఇతడు టి.బృంద వద్ద శిక్షణ పొందాడు. ఇతడు యువతలో శాస్త్రీయ సంగీత విలువలు పునరుద్ధరించడానికి కృషి చేశాడు.ఇతడు అనేక సోలో ప్రదర్శనలు, కంజీర/ఘటం/మృదంగం మొదలైన వాద్యాలు, గోటు వాద్యంతో జుగల్బందీ కార్యక్రమాలు, పియానో, కీబోర్డు, గిటారు ఇతర వాద్యాలతో భాగస్వామ్య కచేరీలు, అనేక గాత్ర కచేరీలకు పక్కవాద్య సహకారాలు ఇచ్చాడు.
నరసింహన్ రవికిరణ్ ఒక భారతీయ గోటు వాద్యకారుడు, గాత్ర విద్వాంసుడు, స్వరకర్త, సంగీత ప్రాసంగికుడు. ఇతడు "మెల్‌హార్మొనీ" అనే క్రొత్త కాన్సెప్టును సృష్టించాడు. గోటువాద్య కళాకారుడు చిత్రవీణ నరసింహన్ ఇతని తండ్రి. కర్ణాటక సంగీత విద్యాంసుడు నారాయణ అయ్యంగార్ ఇతని తాత.
ఇతడు 800కు పైగా శాస్త్రీయ, సమకాలీన రచనలకు సంగీతాన్ని సమకూర్చాడు. ఇతడు స్వరపరచిన భారత శాస్త్రీయ రచనలలో వర్ణాలు, కృతులు, జావళులు, తిల్లానాలు, పదాలు ఉన్నాయి. కర్ణాటక సంగీతంలోని 35 తాళాలకు ప్రతి తాళంలోను ఒక కృతికి, 72 మేళ రాగమాలికా గీతానికి స్వరకల్పన చేశాడు.
ఇతడు గాత్ర విద్వాంసుడిగా దేశ, విదేశాలలో అనేక కచేరీలు చేశాడు. వాటిలో క్లీవ్‌లాండ్ ఫెస్టివల్, చికాగో వరల్డ్ మ్యూజిక్ ఫెస్టివల్ వంటివి ఉన్నాయి. ఇతడు పాడిన పాటలతో "జీనియస్ ఎట్ వర్క్" అనే ఆల్బం తీసుకువచ్చాడు. ఇతడు గోటువాద్యంలో అనేక సాంకేతికపరమైన మార్పులు తెచ్చాడు.
సెమ్మంగుడి శ్రీనివాస అయ్యర్, టి.బృంద, గిరిజాదేవి, పండిట్ బిర్జూ మహరాజ్, మంగళంపల్లి బాలమురళీకృష్ణ, విశ్వమోహన్ భట్, ఎన్.రమణి, ఆర్.కె.శ్రీకంఠన్, కిషన్ మహారాజ్, నేదునూరి కృష్ణమూర్తి, మాండొలిన్ శ్రీనివాస్ మొదలైన భారతీయ విద్వాంసులకు ఇతడు వాద్యసహకారాన్ని అందించాడు.
ఇంకా ఇతడు లక్ష్మీప్రాభవం, సావిత్రి, వినాయకవైభవం, రామాయణ - బాలకాండం, యుద్ధకాండం, మహాభారత , త్రిమూర్తులు, పంచక్రియ, పాంచాలి శపథం
రాజస్థాన్ రాష్ట్రంలో సికార్ ప్రధాన విద్యా కేంద్రం. సికార్‌ను రాజస్థాన్ విద్యా నగరం అంటారు. సికార్లో చదువుతున్నఇతర రాష్ట్రాల, నగరాలు, గ్రామాల నుండి చదువుకునే విద్యార్థులు ఉన్నారు. ఆర్ట్, సైన్స్, కామర్స్ విద్యను అందించే అనేక ప్రభుత్వ కళాశాలలతో పాటు, అనేక అనధికార సంస్థలకు చెందిన విద్యాసంస్థలు కూడా నగరంలో ఉన్నాయి. పండిట్ దీన్‌దయాల్ ఉపాధ్యాయ శేఖవతి విశ్వవిద్యాలయాన్ని 2013 లో రాజస్థాన్ ప్రభుత్వం ప్రారంభించింది. సికార్ ఐఐటి, జెఇఇ, ఎన్ఇఇటి కోచింగ్ కు అభివృద్ధి చెందుతున్న కేంద్రంగా ఉంది.
సికార్, భారతదేశంలోని, రాజస్థాన్ రాష్ట్రంలో జాతీయ రహదారి 52లో ఆగ్రా, బికనీర్ మధ్యలో ఉన్న ఒక నగరం. ఇది సికార్ జిల్లాకు ప్రధాన పరిపాలనా ప్రధాన కార్యాలయం. సికార్ ఒక చారిత్రక నగరం. ఈ నగరంలో పాత హవేలీలను మొఘల్-యుగంలో నిర్మించిన పెద్ద ఇళ్ళు కలిగి ఉన్నాయి. ఇది జైపూర్ నుండి 114 కి.మీ.దూరంలో ఉంది. జోధ్పూర్ నుండి 320 కి.మీ. దూరంలో, బికనీర్ నుండి 215 కి.మీ. దూరంలో, ఢిల్లీ నుండి 280 కి.మీ. దూరంలో ఉంది.
సికార్ నుండి రాజస్థాన్ లోని అన్ని ప్రధాన నగరాలుకు, సమీప రాష్ట్రాలకు రోడ్ల ద్వారా బాగా అనుసంధానించబడి ఉంది. నాలుగు వరుసల జాతీయ రహదారి జాతీయ రహదారి-52 నగరం గుండా వెళుతుంది.జాతీయ రహదారి-52 జైపూర్, బికనీర్‌తో సికార్‌ను కలుపుతుంది.పశ్చిమ సరుకు రవాణా కారిడార్ కేంద్ర ప్రభుత్వ ప్రధాన ప్రాజెక్టుగా సికార్ రింగాస్ గుండా వెళుతుంది. కోట్పుతాలి కుచమన్ మెగా హైవే కూడా సికార్ గుండా వెళుతుంది.
సికార్ జైపూర్ రాష్ట్రంలో అతిపెద్ద టికానా . గతంలో సికార్‌ను షేఖావతి అని పిలిచేవారు. ఇది టికానా రాజధాని. సికార్ చుట్టూ ఏడు ప్రధాన ద్వారాల కలిగిన బలమైన గోడలు ఉన్నాయి. ఈ చారిత్రాత్మక ద్వారాలకు బవారీ, ఫతేపురి, నాని, సూరజ్‌పోల్, దుజోద్ గేట్ ఓల్డ్, దుజోద్ గేట్ న్యూ, చాంద్‌పోల్ ద్వారాలుగా పేర్లు పెట్టారు."బీర్ భంకా బాస్" సికార్ పురాతన పేరుగా ఉంది.
సికార్ నగరానికి సమీప విమానాశ్రయం జైపూర్ అంతర్జాతీయ విమానాశ్రయం. ఇది ఢిల్లీ, ముంబై, హైదరాబాద్, బెంగళూరు, పూణే, ఇండోర్, అహ్మదాబాద్, చెన్నై, గువహతి, కోల్‌కతా,ఉదయపూర్, దుబాయ్, షార్జా, మస్కట్ లకు రోజువారీ విమానాలను నడుపుతుంది.డబ్బు చెల్లింపు పద్ధతిపై చిన్న అనధికార సంస్థలకు చెందిన విమానాలు దిగటానికి తార్పురా పట్టణంలో ఒక చిన్న ప్రదేశం అందుబాటులో ఉంది.
సికార్ నగరాన్ని నగరపాలక సంస్థ నిర్వహిస్తుంది.ఇది సికార్ పట్టణ సముదాయ పరిధిలోకి వస్తుంది. కొత్త నగరపాలక సంస్థ భవనం శేఖవతి శైలిలో నిర్మించబడింది.సికార్ నగరాన్ని 60 వార్డులుగా విభజించారు. సికార్ మెట్రోపాలిటన్ ప్రాంతంలో చంద్రపుర , రాధాకృష్ణపుర, సమర్త్‌పురా, శివసింగ్‌పురా, సికార్ నగరం ఉన్నాయి.
సికార్ జంక్షన్ రైల్వే స్టేషన్ ఉంది.ఇది నార్త్ వెస్ట్రన్ రైల్వే భూభాగంలోకి వస్తుంది.సికార్ సిటీ నుండి ఝున్‌ఝును, రేవారి, ఢిల్లీ, చురు, బికనీర్, శ్రీ గంగానగర్, హిసార్, జైపూర్, కోట, అజ్మీర్,ఉదయపూర్, ఇండోర్, అహ్మదాబాద్, ముంబై ఇంకా దేశంలోని ఇతర నగరాలకు ప్రయాణ సౌకర్యం అనుసంధానించబడిఉంది.
సికార్, సికార్ జిల్లాకు ప్రధాన కార్యాలయం.ఇది రాజస్థాన్ రాష్ట్రం తూర్పు భాగంలో ఉంది. రాజస్థాన్ ‌రాష్ట్రంలో అత్యధిక జనాభా కలిగిన ఆరవ నగరం సికార్.ఇది వద్ద ఉంది. ఇది 427 మీటర్లు సగటు ఎత్తులో ఉంది.
19 వ శతాబ్దంలో, మంద్‌సౌర్ గ్వాలియర్ రాజ్యంలో భాగంగా ఉండేది. 1818 లో మూడవ ఆంగ్లో-మరాఠా యుద్ధం, పిండారి యుద్ధాన్ని ముగించిన ఇండోర్‌కు చెందిన హోల్కర్ మహారాజా చేసుకున్న ఒప్పందానికి మంద్‌సౌర్ ఒప్పందం అని పేరు వచ్చింది. 20 వ శతాబ్దం ప్రారంభంలో ఇది మాళ్వా ప్రాంత నల్లమందు వాణిజ్యానికి కేంద్రంగా ఉండేది.
మంద్‌సౌర్ నుండి సుమారు 4 కి, మీ. దూరంలో ఉన్న ఒక చిన్న గ్రామం, సోంధాని. మాహు-నిమాచ్ రహదారిపై ఉంది. సా.శ. 528 లో యశోధర్ముడు ఇక్కడ రెండు ఏకశిలా స్తంభాలను నిర్మించాడు, ఇది హూణులపై అతడు సాధించిన విజయానికి సూచిక. మిహిరకులుడిని ఓడించినందుకు యశోధర్ముడు ఈ శాసనంలో స్వయంగా తనను తాను కొనియాడాడు.
మంద్‌సౌర్ అనే పేరు మార్హ్‌సౌర్ నుండి ఉద్భవించింది. ఇది మార్హ్, సౌర్ అనే రెండు గ్రామాల విలీనంతో ఏర్పడిన పట్టణం. పురాతన కాలంలో ఈ పట్టణాన్ని దశపుర అనేవారు. ఈ నగరంలో పది పురాలుండడం చేత దీనికి ఆ పేరు వచ్చింది.
మంద్‌సౌర్ మధ్య ప్రదేశ్ రాష్ట్రం, మాల్వా ప్రాంతంలో మంద్‌సౌర్ జిల్లా లోని పట్టణం, ఈ జిల్ల ముఖ్యపట్టణం. పురాతన పశుపతినాథ ఆలయానికి మంద్‌సౌర్ ప్రసిద్ధి.
మంథన్ 1976లో విడుదలైన హిందీ చలనచిత్రం. క్రౌడ్ ఫండింగ్ విధానంలో 500,000 మంది రైతులు ఒక్కొక్కరు రూ. 2 చొప్పున ఇచ్చిన విరాళంతో శ్యామ్ బెనగళ్ దర్శకత్వం వహించిన ఈ చిత్రంలో స్మితా పాటిల్, గిరీష్ కర్నాడ్, నసీరుద్దీన్ షా, అమ్రీష్ పురి తదితరులు నటించారు. 1977లో జరిగిన భారత జాతీయ చలనచిత్ర పురస్కారాలులో ఉత్తమ హిందీ చిత్రం, ఉత్తమ స్క్రీన్ ప్లే రచయిత పురస్కారాలను అందుకుంది. 1976లో ఉత్తమ విదేశి చిత్రం విభాగంలో ఆస్కార్ అవార్డుకు పంపించడం జరిగింది.
టైటిల్ సాంగ్ మెరో గామ్ కథపరే పాటను ప్రీతి సాగర్ పాడింది. ఈ పాట తరువాత అమూల్ కోసం టెలివిజన్ వాణిజ్య ప్రకటనల సౌండ్‌ట్రాక్‌గా ఉపయోగించబడింది.
గుజరాత్‌లోని ప్రతి జిల్లాలో ఇలాంటి సంఘాలు ఏర్పాటుచేయబడి, 1946లో గుజరాత్‌లోని ఆనంద్‌లో పాల సహకార సంస్థ అమూల్ ఏర్పడటానికి దారితీసింది. చివరికి,1970లో నేషన్‌వైడ్ మిల్క్ గ్రిడ్ ను సృష్టించడం ద్వారా భారతదేశంలో శ్వేత విప్లవం ప్రారంభానికి దారితీసింది. ఈ నేపథ్యం ఆధారంగా సినిమా తీయబడింది.
గుజరాత్‌లోని ఖేడా జిల్లాలోని పేద రైతులు సమిష్టిగా ఒక సంఘం ఏర్పాటు చేసుకోవాలి అనుకుంటారు. స్థానిక సామాజిక కార్యకర్త త్రిభువన్‌దాస్ పటేల్ వంటి నాయకుల ఆధ్వర్యంలో కైరా జిల్లా సహకార పాల ఉత్పత్తిదారుల సంఘం ఏర్పడుతుంది.
కంపెనీలు చురుకుగా పనిచేసినప్పటికీ, డిమాండ్ ఖచ్చితంగా -19 కు వ్యతిరేకంగా ప్రభావవంతంగా ఉన్న ఏదైనా సమ్మేళనం యొక్క ప్రారంభ సరఫరాలను అధిగమిస్తుంది. -19 చికిత్స కోసం గిలియడ్ తన నిల్వలను విరాళంగా ఇచ్చింది, -19 అని పిలువబడే కొత్త కరోనావైరస్ వ్యాధికి ప్రపంచవ్యాప్తంగా శాస్త్రవేత్తలు సంభావ్య చికిత్సలు, టీకాలపై పనిచేస్తున్నారు. అనేక కంపెనీలు యాంటీవైరల్ షధాలపై పనిచేస్తున్నాయి, వాటిలో కొన్ని ఇప్పటికే ఇతర అనారోగ్యాలకు వ్యతిరేకంగా ఉన్నాయి, ఇప్పటికే -19 ఉన్నవారికి చికిత్స చేయడానికి. వ్యాధుల నివారణ చర్యగా ఉపయోగపడే వ్యాక్సిన్లపై ఇతర కంపెనీలు పనిచేస్తున్నాయి.
చికిత్సలను పరీక్షించడానికి పరిశోధకులు తీవ్రంగా పనిచేస్తున్నారు. ఆ చికిత్సలు మలేరియా మందు హైడ్రాక్సీక్లోరోక్విన్ వంటి సుపరిచితమైన జనరిక్ మందు నుండి, రెమోడెసివిర్ వంటి ప్రయోగాత్మక చిన్న అణువుల వరకు సంక్లిష్టత యొక్క విస్తారాన్ని కలిగి ఉన్నాయి, ఇది గతంలో ఎబోలా వైరస్కు వ్యతిరేకంగా పరీక్షించబడింది. శాస్త్రవేత్తలు యాంటీబాడీ చికిత్సలను కూడా అన్వేషిస్తున్నారు, ఉత్పత్తిని పెంచేటప్పుడు ప్రతి చికిత్స వేర్వేరు సవాళ్లను ఎదుర్కొంటుందని ఫ్రాన్స్‌లోని ఫోంటైన్‌బ్లోలోని లో ఆరోగ్య సంరక్షణ నిర్వహణను అధ్యయనం చేసే స్టీఫెన్ చిక్ చెప్పారు.
రెమ్డెసివిర్ లేదా హైడ్రాక్సీక్లోరోక్విన్ వంటి చిన్న-అణువుల షధాల కొరకు, ఉత్పత్తి విస్తృతంగా మూడు దశలను కలిగి ఉంటుంది. మొదటిది ,ఔషధం లోని క్రియాశీల పదార్ధాన్ని ఇస్తుంది; రెండవది, ఔషధం స్థిరంగా, శరీరానికి సులభంగా గ్రహించేలా చేస్తుంది;, మూడవ ఔషధం ప్యాకేజీ చేస్తుంది, ఉదాహరణకు టాబ్లెట్లు నాణ్యత, భద్రతా ప్రమాణాలు నిర్వహించబడుతున్నాయని నిర్ధారించడానికి సౌకర్యాలను ఎప్పటికప్పుడు తనిఖీ చేసే రెగ్యులేటర్ల దృష్టిలో ఇవన్నీ జరుగుతాయి.
మే 8 నాటికి, మూడు మందులు కంపెనీలు "ఫుడ్ అండ్ డ్రగ్ అడ్మినిస్ట్రేషన్ " నుండి అత్యవసర వినియోగ అధికారాన్ని అందుకుంది - మలేరియా నిరోధక మందులు క్లోరోక్విన్, హైడ్రాక్సీక్లోరోక్విన్, యాంటీ-వైరల్ రెమెడిసివిర్,ఈ కోవలోకి వస్తాయి . కొన్ని కొత్త మందులు -19 కు వ్యతిరేకంగా ప్రభావవంతంగా ఉన్నాయో లేదో తెలుసుకోవడానికి క్లినికల్ ట్రయల్స్‌లో ఇంకా పరీక్షించబడుతున్నాయి.
డజన్ల కొద్దీ కరోనావైరస్ మందులు అభివృద్ధిలో ఉన్నాయి.ప్రపంచం ఇప్పటివరకు ఎదుర్కొన్న అతిపెద్ద మందు తయారీ సవాళ్లలో ఇది ఒకటి. -19 కు వ్యతిరేకంగా పరీక్షించబడుతున్న కొన్నిమందులు ఉత్పత్తి చేయడం కష్టం. అవి దశాబ్దాలుగా వాడుకలో ఉన్న సాధారణ సమ్మేళనాలు అయినప్పటికీ , ఉత్పత్తిని పెంచడానికి ప్రయత్నించినప్పుడు సరఫరా-గొలుసు బలహీనతలు వంటి సమస్యలను ఎదుర్కొంటారు.
19 అని పిలువబడే కొత్త కరోనావైరస్ వ్యాధికి ప్రపంచవ్యాప్తంగా శాస్త్రవేత్తలు చికిత్సలు, టీకాలపై పనిచేస్తున్నారు. అనేక కంపెనీలు యాంటీవైరల్ మందులపై పనిచేస్తున్నాయి, వాటిలో కొన్ని ఇప్పటికే ఇతర అనారోగ్యాలకు వ్యతిరేకంగా ఉన్నాయి, ఇప్పటికే -19 ఉన్నవారికి చికిత్స చేయడానికి. వ్యాధుల నివారణ చర్యగా ఉపయోగపడే వ్యాక్సిన్లపై ఇతర కంపెనీలు పనిచేస్తున్నాయి.
పవన్ కుమార్ చామ్లింగ్ భారతీయ రాజకీయ నాయకుడు, సిక్కిం మాజీ ముఖ్యమంత్రి . చామ్లింగ్ సిక్కిం డెమోక్రటిక్ ఫ్రంట్ వ్యవస్థాపకుడు, అధ్యక్షుడు. ఇది 1993 నుండి వరుసగా ఐదు పర్యాయాలు రాష్ట్రాన్ని పరిపాలించింది. ఆయన భారతదేశంలో అత్యధిక కాలం పని చేసిన ముఖ్యమంత్రులు జాబితాలో మొదటి స్థానంలో ఉన్నాడు. పవన్ కుమార్ చామ్లింగ్ 24 సంవత్సరంలు, 165 రోజులు పాటు సిక్కిం రాష్ట్రానికి ముఖ్యమంత్రిగా పని చేశాడు.
దక్షిణ సిక్కింలోని యాంగాంగ్‌లో నేపాలీ తల్లిదండ్రులైన యాష్ బహదూర్ చామ్లింగ్, యాష్ రాణి చామ్లింగ్ దంపతులకు చామ్లింగ్ జన్మించాడు. అతను నేపాలీ భాషా రచయితగా సిక్కిం సాహిత్య పరిషత్ ప్రదానం చేసిన భాను పురస్కార్ అందుకున్నాడు. . అతను పవన్ చామ్లింగ్ కిరణ్ అనే కలం పేరుతో వ్రాస్తాడు. మిస్టర్ చామ్లింగ్‌కు 8 మంది పిల్లలు, 4 కుమారులు, 4 మంది కుమార్తెలు ఉన్నారు.
2012 లో అతను అవినీతి ఆరోపణలను ఎదుర్కొన్నాడు. అతని తరువాత ముఖ్యమంత్రి అభ్యర్థి భండారి చామ్లింగ్ జైలుకు వెళ్తాడని, అధికారాన్ని కోల్పోతాడని ఊహించాడు. అతని మాజీ కామ్రేడ్ తమంగ్ అతనితో విభేదాలను పెంచుకుని తన సొంత పార్టీని నడిపాడు. ఈ పరిణామాలు అతనికి రాజకీయ సవాలును సృష్టించాయి. కాని అతను చాలా తక్కువ మెజారిటీతో ఉన్నప్పటికీ 2014 అసెంబ్లీ ఎన్నికలలో విజయం సాధించగలిగాడు.
2016 జనవరి 18 న భారత ప్రధానమంత్రి నరేంద్ర మోడీ రెండు రోజుల పర్యటనలో సిక్కింను దేశంలో మొట్టమొదటి, ఏకైక "సేంద్రీయ రాష్ట్రం" గా ప్రకటించాడు. ఎందుకంటే ఇది సేంద్రీయ వ్యవసాయాన్ని రాష్ట్రవ్యాప్తంగా పూర్తిగా అమలు చేసింది.
రాయలసీమ రచయిత్రుల కథలు రాయలసీమ రచయిత్రులను పాఠకులకు పరిచయం చేయడం కోసం డా. ఎం. హరికిషన్ గారి సంపాదకత్వలో ఈ కథా సంకలనం రూపొందించబడింది. 2020 జనవరిలో దీప్తి ప్రచురణలు విజయవాడ వారు ఈ సంకలనాన్ని ప్రచురించారు. ఇందులో రచయిత్రులు రాసిన 42 కథలతో పాటు వారి సంక్షిప్త పరిచయాలు కూడా ఉన్నాయి. అలాగే అనుబంధంలో తొలితరానికి చెందిన నలుగురు రచయిత్రుల కథలు ప్రత్యేకంగా ఇచ్చారు.
నీటిరంగుల చిత్రం కోసం అత్యంత సాధారణ నీటి రంగుల కాగితం . ఇతర మద్దతులలో పాపిరస్, బెరడు కాగితంలు, ప్లాస్టిక్స్, వెల్లం, తోలు, ఫాబ్రిక్, కలప నీటి రంగుల కాన్వాస్ (జెస్సోతో పూత పూయబడింది, ఇది ప్రత్యేకంగా నీటి రంగులలతో ఉపయోగం కోసం రూపొందించబడింది). నీటి రంగుల కాగితం, పత్తితో పూర్తిగా లేదా పాక్షికంగా తయారవుతుంది. ఇది ఉపరితలం తగిన ఆకృతిని ఇస్తుంది. తడిగా ఉన్నప్పుడు వక్రీకరణను తగ్గిస్తుంది. నీటి రంగులు సాధారణంగా అపారదర్శకంగా ఉంటాయి. ప్రకాశవంతంగా కనిపిస్తాయి. ఎందుకంటే వర్ణద్రవ్యం స్వచ్ఛమైన రూపంలో వేయబడతాయి. ఎందుకంటే కొన్ని ఫిల్లర్లు వర్ణద్రవ్యం రంగులు అస్పష్టంగా ఉంటాయి. చైనీస్ తెల్లని రంగులను జోడించడం ద్వారా నీటి రంగులతో తయారవుతాయి.
నీటి వర్ణ చిత్రాలు గీయ్యడం పురాతన రూపం. తూర్పు ఆసియాలో, సిరాలతో నీటి రంగుల చిత్రం‌ను బ్రష్ చిత్రం లేదా స్క్రోల్ చిత్రం అంటారు. చైనా, కొరియా జపాన్ చిత్రం‌లో ఇది ఆధిపత్య మాధ్యమంగా ఉంది, మోనోక్రోమ్ నలుపు లేదా గులాబిరంగు‌లో, ఇంక్ స్టిక్ లేదా ఇతర వర్ణద్రవ్యాలను ఉపయోగిస్తుంది. భారతదేశం, ఇథియోపియా ఇతర దేశాలలో పొడవైన నీటి రంగుల చిత్రం సంప్రదాయాలు ఉన్నాయి.
నీటి రంగుల చిత్రాలు , చిత్రం పద్ధతి, దీనిలో రంగులతో గీసిన వర్ణద్రవ్యాలతో తయారు చేయబడతాయి నీటి లాంటి రంగులు ఆధారితం దీనికి మూలం. నీటి రంగుల మీడియం ఫలిత కళాకృతి రెండింటినీ సూచిస్తుంది. ఆధునిక నీటి రంగులకు బదులుగా నీటిలో కరిగే రంగు సిరాతో చిత్రం వేయబడుతుంది.
నీటిరంగులతో చిత్రంలు గీయ్యడం చాలా పాత పద్ధతి, బహుశా పాలియోలిథిక్ యూరప్ గుహ చిత్రాలతో మొదటి దశ ప్రారంభం అయి ఉండవచ్చు, ఈజిప్టు కాలం నుండి కానీ ముఖ్యంగా యూరోపియన్ మధ్య యుగాలలో చిత్రం కోసం ఉపయోగించబడింది. ఏదేమైనా, కళ మాధ్యమంగా దాని నిరంతర చరిత్ర పునరుజ్జీవనంతో ప్రారంభమయ్యింది.
19 వ శతాబ్దం ప్రారంభంలో అమెరికా కళాకారులు చమురు లేదా చెక్కడం "పూర్తయిన" పని కోసం తయారీలో నీటి రంగులను ప్రధానంగా బొమ్మలు గీసే కళగా సాధనంగా భావించారు.
దీని వాడకంలో సర్వర్లు ఉన్న ఇంకా డేటా నిల్వ చేయబడిన వినియోగదారుకు ఫీచర్ లలో ఎటువంటి తేడా లేదు, ఎందుకంటే ఇది ఇంటర్నెట్ సేవ. డేటా ఎక్కువ డేటా సెంటర్లలో నిల్వ చేయబడుతుంది , వినియోగదారు సమీప సర్వర్‌కు కనెక్ట్ అవుతుంది. ఉదాహరణకు, మైక్రోసాఫ్ట్ 365 కు లాగిన్ అయిన యూరప్‌లోని ఎవరైనా ఆమ్స్టర్డామ్ లేదా ఐర్లాండ్‌లోని సర్వర్‌కు కనెక్ట్ అవుతారు, అమెరికాలో ఎవరైనా అక్కడ ఉన్న సర్వర్‌కు కనెక్ట్ అవుతారు.ఇ-మెయిల్ సేవను మైక్రోసాఫ్ట్ ఎక్స్ఛేంజ్ సర్వర్ అందిస్తుంది .ఆఫీస్ 365 వంటి ఆన్‌లైన్ సేవతో, నిర్దిష్ట కంప్యూటర్‌ను ఉపయోగించడం అవసరం లేదు , కంపెనీ నెట్‌వర్క్‌కు కనెక్ట్ చేయవలసిన అవసరం కూడా లేదు. సేవలను ఉపయోగించడానికి వినియోగ దారులు తన స్వంత ప్రైవేట్ కంప్యూటర్‌ను సులభంగా ఉపయోగించవచ్చు. వినియోగదారుల కంప్యూటర్లలో అన్ని మైక్రోసాఫ్ట్ అనువర్తనాలను ఇన్‌స్టాల్ చేయడానికి , ఇప్పటికే ఉన్న విండోస్ యాక్టివ్ డైరెక్టరీ డొమైన్‌లో ఎక్స్ఛేంజ్ లేదా షేర్‌పాయింట్ వంటి సర్వర్‌లను నిర్వహించడానికి బదులుగా , యాక్సెస్ ఇప్పుడు ఆన్‌లైన్ చందా ద్వారా ఉంది.
మైక్రోసాఫ్ట్ 365 విభిన్న వెర్షన్లతో ఉంటుంది.ఆ ఆఫరింగ్ బిజినెస్ ప్లాన్ లకు భిన్నంగా ఉంటుంది, ఇది 365 ప్లాన్ లను రీప్లేస్ చేస్తుంది. ఇది అనువర్తనాలు మాత్రమే కాకుండా, క్లౌడ్ నిల్వ, , కుటుంబ భద్రత , , కుటుంబాల కోసం టీమ్స్ కూడా ఉన్నాయి. ఇది ఎక్సెల్ కొరకు కొత్త వినియోగదారు ల రక్షిత ఫైనాన్స్ టెంప్లెట్ లు, వర్డ్ కొరకు కృత్రిమ మేధ తో పనిచేసే ఇతర లక్షణాలను కూడా కలిగి ఉంటుంది.
2020 ఏప్రిల్ 21న, మైక్రోసాఫ్ట్ ప్రధాన సాఫ్ట్ వేర్ కుటుంబానికి ఉత్పత్తులు , సేవలను వారి ప్రస్తుత చేరికను నొక్కి వక్కాణించటానికి, సాధారణ వినియోగదారులను , చిన్న వ్యాపారారులను దృష్టిలో పెట్టుకొని 365 ప్రణాళికలను , మైక్రోసాఫ్ట్ 365 గా బ్రాండ్ చేసింది. ఈ సేవలో భాగంగా, వినియోగదారులు మైక్రోసాఫ్ట్ 365 హెల్ప్‌డెస్క్‌ను ఉపయోగించుకోవచ్చు.మైక్రోసాఫ్ట్ 365 ను ప్రయత్నించడానికి ఎవరైనా ఒక నెల ఉచిత ట్రయల్ పొందవచ్చు. అయితే దీనికోసం క్రెడిట్ కార్డును నమోదు చేయవలసి ఉంటుంది ,ఇంకా నెల ముగిసేలోపు మీరు రద్దు చేయకపోతే ఎంపికను బట్టీ చందా వసూలు చేయబడుతుంది.
మైక్రోసాఫ్ట్ 365 అనేది వ్యాపారం, గృహ వినియోగం , విద్య కోసం ఉద్దేశించిన ఇంటర్నెట్ సేవల సమాహారం . ఈ ఇంటర్నెట్ సేవలను పాక్షికంగా ఆన్‌లైన్ సేవలుగా, పాక్షికంగా డెస్క్‌టాప్ పిసి, టాబ్లెట్ , టెలిఫోన్‌లోని అనువర్తనాలుగా , రెండింటి కలయికగా అందిస్తున్నారు. డెస్క్‌టాప్ , పిసిలోని అనువర్తనాలను మైక్రోసాఫ్ట్ ఆఫీస్ ఆఫీస్ సూట్‌తో పోల్చవచ్చు ,
ఇది 6 మంది వరకు మైక్రోసాఫ్ట్ 365 వాడకానికి ఒక అనుకూలమైన చందా. ప్రీమియం ఆఫీస్ అనువర్తనాలు అయిన వర్డ్, ఎక్సెల్, పవర్ పాయింట్, వన్‌డ్రైవ్ , కుటుంబ భద్రత , మైక్రోసాఫ్ట్ స్కైప్ , 6 వరకు క్లౌడ్ నిల్వ, ప్రతి వ్యక్తికి వ్యక్తికి 1 టెర్రా బైట్ వరకు క్లౌడ్ నిల్వ తో అధునాతన భద్రత సౌకర్యాలు ఉన్నాయి.
మైక్రోసాఫ్ట్ 365 ఫ్యామిలీతో స్మార్ట్ సహాయ లక్షణాలను, వర్డ్, ఎక్సెల్ , పవర్ పాయింట్లలో వందలాది ప్రీమియం టెంప్లేట్లు, ఫోటోలు, చిహ్నాలు ఫాంట్లు
మైక్రోసాఫ్ట్ 365 బిజినెస్ బేసిక్ (ఆఫ్‌లైన్ మైక్రోసాఫ్ట్ ఆఫీస్ అనువర్తనాలు లేకుండా, ఎక్స్ఛేంజ్‌తో),
ఎంటర్ప్రైజ్ కోసం మైక్రోసాఫ్ట్ 365 బిజినెస్ ప్రీమియం (ఎక్స్ఛేంజ్తో, ఇంట్యూన్ , అజూర్ ఇన్ఫర్మేషన్ ప్రొటెక్షన్ ఉన్నాయి),
ఆమె తన 11 ఏళ్ల వయసులోనే స్థానిక ఫుట్ బాల్ క్లబ్ ఐసీఎస్ఎలో చేరింది. దీంతో ఆమె జిల్లా స్థాయి, రాష్ట్ర స్థాయి పోటీలలో పాల్గొనే అవకాశం చిక్కింది. ఆమె చిన్నతనంలో బ్రెజిల్ ఫుట్ బాల్ క్రీడాకారులూ రొనాల్డో, రొనాల్డీనో అంటే ఎక్కువగా ఇష్టబడేది. అమెరికా మహిళా జాతీయ జట్టు కో కెప్టెన్, మిడ్ ఫీల్డర్ అయిన మెగన్ రెపినో ప్రస్తుతం ఆమెకు మార్గదర్శి. ఇక పురుషుల విషయానికి వస్తే పోర్చుగీస్ ఆటగాడు క్రిస్టియానో రొనాల్డో ఆమె ఫేవరెట్ క్రీడాకారుడు.
బాలా దేవికి ఫుట్ బాల్ పట్ల మక్కువ వారసత్వంగా వచ్చిందని చెప్పవచ్చు. అందుకే చిన్నప్పుడే ఫుట్ బాల్ ఆడటం మొదలు పెట్టింది. ఆమె తండ్రికి ఫుట్ బాల్ ఆడటం అభిరుచిగా ఉండేది. అతనితో పాటు బాలా దేవి అన్నయ్య, ఆమె కవల సోదరి కూడా ఫుట్‌బాల్ ఆడేవారు. అయితే ఆమె కుటుంబంలో ప్రొఫెషనల్ ఫుట్ బాల్ క్రీడాకారిణిగా ఎదిగింది బాలాదేవి మాత్రమే. ఆమెకు ఫుట్ బాల్‌తో పాటు టెన్నిస్, హ్యాండ్ బాల్ క్రీడల్లో కూడా ప్రవేశం ఉంది.